पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। आने वाले विधानसभा चुनाव में यदि आप मतदान न करना चाहते हैं तो भी मतदान केंद्र पहुंचें। मतदान केंद्र पर पीठासीन अधिकारी को बताएं कि आप इनमें से किसी भी उम्मीदवार को वोट देने के इच्छुक नहीं हैं। पीठासीन अधिकारी आपको एक फॉर्म देंगे। फॉर्म भरने के बाद इस पर आपके साथ पीठासीन अधिकारी के भी हस्ताक्षर होंगे।
चुनाव आयोग इस बार चुनाव आचरण नियम (कंडक्ट ऑफ इलेक्शन रूल)-1961 के नियम 49-ओ का प्रचार-प्रसार करेगा। निर्वाचन आयोग के अधिकारी इस बात को मानते हैं कि ज्यादातर लोगों को इस नियम की जानकारी नहीं है इस बार केंद्रीय चुनाव आयोग ने इस नियम के प्रचार-प्रसार के निर्देश दिए हैं।
यह होगी प्रक्रिया : मतदान न करने के इच्छुक व्यक्ति को मतदान केंद्र पर अपनी पहचान जाहिर करने और उंगली पर स्याही का निशान लगाने के बाद पीठासीन अधिकारी को बताना होगा कि वह मतदान नहीं करना चाहता। पीठासीन अधिकारी मतदाता सूची पर यह अंकित करेंगे कि संबंधित मतदाता ने मतदान के प्रति अनिच्छा जताई है। इस पर अधिकारी फॉर्म 17 ए उपलब्ध कराएंगे। इसमें मतदाता को अपनी सामान्य जानकारी देने के साथ यह घोषणा करना होगी कि वह मतदान नहीं करना चाहता। पीठासीन अधिकारी मतदाता सूची पर भी यह अंकित करेंगे कि संबंधित मतदाता ने मतदान से इनकार किया है। इस पर अधिकारी और मतदाता दोनों के हस्ताक्षर होंगे।
राजनीतिक दलों पर नैतिक दबाव : इस निगेटिव वोटिंग का चुनाव परिणाम पर सीधा कोई असर नहीं होगा, लेकिन राजनीतिक दलों पर एक नैतिक दबाव होगा कि वे ऐसे प्रत्याशी मैदान में न उतारें जिन्हें मतदाता अस्वीकार कर दें। इसके अलावा कोई अन्य व्यक्ति आपके नाम से फर्जी वोटिंग नहीं कर पाएगा।
प्रक्रिया पर सवाल: इस निगेटिव वोटिंग की प्रक्रिया पर विशेषज्ञों का कहना है कि पीठासीन अधिकारी सहित मतदान केंद्र पर मौजूद हर शख्स के सामने उस मतदाता की पहचान सार्वजनिक हो जाएगी जिसने निगेटिव वोटिंग की है, यह मतदाता के बीच भय की वजह बन सकता है।
ईवीएम में हो प्रावधान: चुनाव आयोग ने 10 दिसंबर 2001 को केंद्र सरकार को एक प्रस्ताव भेजा है कि इलेक्ट्रॉनिक वोटिंग मशीन (ईवीएम) में 'उपरोक्त में से कोई नहींÓ के प्रावधान का बटन भी हो। इसका फायदा यह होगा कि निगेटिव वोटिंग वाले मतदाताओं की पहचान गोपनीय रहेगी।वोट नहीं करना है फिर भी मतदान केंद्र जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn